b'\n_START_ARTICLE_\nTrasa Albert Park\n_START_SECTION_\nIstorija\n_START_PARAGRAPH_\nTrasa, kaip ir Monako trasa yra laikinas statinys. Ji sudaroma i\xc5\xa1 Albert parke esan\xc4\x8di\xc5\xb3 tak\xc5\xb3 ir keliuk\xc5\xb3. Pirmosios lenktyn\xc4\x97s buvo organizuotos \xc5\xa1e\xc5\xa1tame de\xc5\xa1imtmetyje, bet nebuvo \xc4\xaftrauktos \xc4\xaf F1 Grand Prix s\xc4\x85ra\xc5\xa1\xc4\x85. Nuo 1985 m. rengiamos Australijos Grand Prix Adelaide trasoje. Pasibaigus FIA kontraktui su \xc5\xa1ia trasa, 1996 m. Grand Prix persik\xc4\x97l\xc4\x97 \xc4\xaf Melburn\xc4\x85. \xc5\xa0ioje trasoje da\xc5\xbeniausiai atidaromas Formul\xc4\x97s 1 sezonas.\n_START_SECTION_\nCharakteristikos\n_START_PARAGRAPH_\nTrasa yra greita, nereikalaujanti ypatingos aerodinamikos \xc4\xafrangos. Kaip ir kiekvienoje ne stacionarioje trasoje, kelio danga yra gana dulk\xc4\x97ta ir ne\xc5\xa1vari. Vykstant lenktyni\xc5\xb3 savaitgaliui, danga nuo va\xc5\xbeiuojan\xc4\x8di\xc5\xb3 bolid\xc5\xb3 \xc5\xa1var\xc4\x97ja ir kas kart ger\xc4\x97ja rat\xc5\xb3 sukibimas su trasa. Vieno rato apva\xc5\xbeiavimo laikas labai priklauso nuo bolido svorio. Paskai\xc4\x8diuota, kad su 10 kg papildomo svorio, lenktynininkas gali prarasti iki 0.4 s viename rate. Lenktyn\xc4\x97ms reikalingas patikimas variklis, nes jo darbas apkraunamas apie 60\xc2\xa0% trasos vieno rato ilgio. Paprastai lenktyniu metu naudojama dviej\xc5\xb3 sustojim\xc5\xb3 strategij\xc4\x85.\n_START_SECTION_\nAdresas\n_START_PARAGRAPH_\nAlbert Park_NEWLINE__NEWLINE_220 Albert Road_NEWLINE__NEWLINE_South Melbourne_NEWLINE__NEWLINE_Australia'